May: Është koha për qëndrim më të ashpër ndaj terrorizmit
Kryeministrja britanike Theresa May dënoi ashpër sulmet terroriste të së shtunës në Londër, të cilat lanë 7 të vrarë dhe 48 të plagosur
Kryeministrja britanike Theresa May ka dënuar ashpër sulmet e fundit terroriste në Londër, që lanë shtatë persona të vdekur dhe 48 të plagosur. "Mjaft më!" u shpreh zonja May, duke theksuar nevojën për masa më të ashpra kundër terrorizmit. Kryeministrja britanike Theresa May i bëri komentet në një fjalim drejtuar vendit, një ditë pas sulmit terrorist në Londër. Kryeministrja May tha se ndërsa sulmet e fundit nuk janë produkte të të njëjtave rrjete, ato lidhen nga "e njëjta ideologji e keqe", që pretendon se Zonja May tha se ka Tre persona ishin të përfshinë në sulmin e mbrëmshën në Londër, ku shtypën dhjetëra njerëz me një furgon që po e ngisnin me shpejtësi të lartë, dhe pastaj në tregun e frutave dhe perimeve, Borough Market ata zbritën nga furgoni dhe goditën me thikë shumë njerëz. Policia tha se tre autorët e sulmit u vranë nga forcat e sigurisë, tetë minuta pas telefonatës së parë nga shërbimet emergjente. Policia tha se jelekët e veshur nga sulmuesit që dukeshin si bomba vetëvrasëse, ishin të rreme. Policia dyshon se ato u përdorën nga sulmuesit për të shkaktuar frikë dhe panik. Kryebashkiaku i Londrës, Sadik Khan, dënoi sulmin dhe tha sot se banorët e Londrës duhet të vazhdojnë të jenë vigjilentë pasi niveli i kërcënimit nga terrorizmi është i lartë. Khan dhe kryeministrja britanike Theresa May sot morën pjesë në një takim urgjent të grupit qeveritar të krizave. Sulmi i së shtunës në një prej urave kryesore të kryeqytetit britanik dhe në lagjen pranë tregut të frutave dhe perimeve, Borough Market ishte sulmi i tretë terrorist në Britani që nga marsi i këtij viti. Shtëpia e Bardhë tha të shtunën vonë se Presidenti Donald Trump ofroi "mbështetjen e plotë" të Amerikës në hetimin e "sulmeve terroriste" në Londër, gjatë një telefonate me kryeministren britanike, Theresa May. Departamenti i Shtetit tha përmes një deklarate se “i dënon sulmet qyqare që kishin në shënjestër civilët e pafajshëm në Londër”. “Mësojmë se policia britanike tani po i trajton këto ngjarje si incidente terroriste. Shtetet e Bashkuara janë të gatshme të ofrojnë çdo lloj ndihme që Britani mund të kërkojë për këtë çështje”, thuhet më tej në deklaratën e Departamentit të Shtetit. Në një sulm të ngjashëm ndaj këmbësorëve në Urën Westminster dhe një shpërthim vetëvrasës me bombë më pak se dy javë më parë në Mançester u vranë dhjetëra njerëz dhe plagosën mbi 100 të tjerë.